Bitcoin siirtyi tänään uuteen aikakauteen ylittämällä maagisen 100 dollarin rajapyykin. Bitcoinien arvo ei ole dollareissa tai euroissa mitattuna ollut koskaan ennen kolminumeroinen.

Bitcoin on saanut viime aikoina massiivista mediahuomiota, muun muassa Kyproksen kriisiin liittyen. Bitcoineja poliitikot tai pankkiirit kun eivät pysty takavarikoimaan, toisin kuin pankkitalletuksia.

Googlen hakutrendeissä Bitcoin ylitti äskettäin kaikkien aikojen huippunsa. Bitcoinin kansainvälisen Wikipedia-artikkelin katsomiskerrat ovat olleet tavallista huomattavasti suuremmat. Bitcoin-tietoisuus lisääntyy kovalla vauhdilla ja siitä on hiljalleen kehittymässä Internetin ykkösvaluutta.